པདྨའི་ཞལ་གདམས་རྩ་གསུམ་མཐོང་བ་རང་གྲོལ་ལས་ཤོག་དྲིལ་དང་པོ་ཁ་བྱང་གི་སྐོར་མིང་རྩེ་དང་པོ།

༈ པདྨའི་ཞལ་གདམས་རྩ་གསུམ་མཐོང་བ་རང་གྲོལ་ལས༔
ཤོག་དྲིལ་དང་པོ་ཁ་བྱང་གི་སྐོར་མིང་རྩེ་དང་པོའོ༔
ਚ ਬਹੁਰ
འཁོར་འདས་བདག་པོ་པདྨ་རྒྱལ་པོ་ང་༔
ལྷོ་ནུབ་ཕྱོགས་སུ་སྲིན་པོ་འདུལ་ཕྱིར་འགྲོ༔
རྗེ་འབངས་སྨོན་ལམ་ལྷན་ཅིག་བཏབ་པ་རྣམས༔
ང་དང་མི་འབྲལ་གསོལ་བ་རྒྱུན་དུ་ཐོབས༔
དུས་ངན་སྡིག་སྤྱོད་བཞི་བཅུ་ཁ་རལ་དུས༔
ཧོར་སོགས་ཁ་ལུད་རྒྱལ་བསེན་དབུས་ན་དརཿ༔
ཆོས་མིན་ཆོས་ལྟར་བཅོས་པའི་དུས་དེ་རུ༔
འཇིག་རྟེན་དབང་ཕྱུག་ཆུ་བོའི་ཚུལ་གནས་ཀྱི༔
ལྷ་མིའི་མཆོད་འོས་ཆོས་འཁོར་ལྷ་ས་ཡང་༔
ཀླུ་རྒྱལ་འགྲོ་བའི་དོན་ལ་ཕེབས་ཉེའི་དུས༔
དེ་དུས་བྱང་སེམས་སྤྲུལ་སྐུའང་འགའ་ཞིག་འབྱུང་༔
ཁྱད་པར་སྤྱན་རས་གཟིགས་དང་ཁྲོ་བོའི་རྒྱལ༔
སྣ་ཚོགས་རང་གྲོལ་ཞེས་པའི་སྤྲུལ་སྐུ་འབྱུང་༔
བཻ་རོ་ཁྱོད་ཀྱང་སྐྱེ་ཚུལ་གསུམ་བཟུང་ནསཿ
ང་ཡི་ཟབ་གཏེར་གནས་ཀྱི་སྒོ་འབྱེད་ཅིང་༔
21

ཁྲིད་ཡིག་གི་སྐོར།

རིགས་སྤྲུལ་ས་ཕོ་སྟག་ལོ་འོད་ཟེར་མིང་༔
བདུད་དང་བར་ཆད་རྐྱེན་དུ་མ་སོང་ནཿ
སྐུ་གསུང་ཐུགས་རྟེན་རྩ་གསུམ་ཞལ་གདམས་དང་ཿ༔
ཆོས་རྒྱལ་དབུ་སྐྲ་དྲི་མེད་སྐུ་ཤ་སྟེ༔
བྱང་སེམས་དཀར་དམར་རིན་ཆེན་སྣོད་བཅས་སོགས༔
མེ་མོ་གླང་ལ་གཏེར་སྒོ་དང་པོ་འབྱེད༔
དམན་པའི་ཚུལ་འཛིན་རིགས་ངན་ལྡན་པ་དེས༔
ཤེས་རབ་དང་བྲལ་འགྲོ་བ་མི་འདུལ་བས༔
བྱང་སེམས་དཀར་དམར་རྒྱུ་རྐྱེན་ལ་འགྲིགས་པར༔
དང་པོ་མི་ལ་གཉིས་པ་རེ་ཞིག་བཟུང་༔
ཁྱད་པར་ཟབ་གཏེར་སྙིང་པོའི་རྣལ་འབྱོར་དང་༔
སྣ་ཚོགས་འགྲོ་ལ་ཕན་པའི་དོན་དུ་སྤྱོདཿ༔
བར་ཆད་བདུད་ཀྱི་ཕྱོགས་ལས་རབ་རྒྱལ་ཏེ༔
ཕ་རོལ་ལྕེ་འབེབས་སྙོམ་འབེབས་ཆེར་བརྩམས་ནཿ
ལོག་རྟོག་ཟིལ་གནོན་འགྲོ་བ་བརྩེ་བའི་ངང་༔
རང་ཡུལ་བསམ་ཡས་དབང་ཕུག་གནས་རྣམས་སུ༔
ལེགས་ཚོགས་རྟེན་འབྲེལ་མ་ལུས་ཀུན་འགྲིག་ན
པདྨ་ང་ཡི་སྐུ་གསུམ་སྣང་བ་ཡི༔
22

པདྨའི་ཞལ་གདམས་རྩ་གསུམ་མཐོང་བ་རང་གྲོལ་ལས་ཤོག་དྲིལ་དང་པོ་ཁ་བྱང་གི་སྐོར་མིང་རྩེ་དང་པོ།

ཡང་ཡང་མི་འབྱུང་དག་སྣང་དུས་སྐབས་དེརཿ
གལ་ཏེ་ལམ་འགྲིགས་རྫོགས་པར་མ་ཐོན་ནཿ
དད་ལྡན་བུ་ཁྱོད་བསམ་པ་མ་ཕམ་དང་ཿ༔
པད་འབྱུང་ང་ཡི་གདམས་པ་དངོས་སུ་བསྟནཿ
འོན་ཀྱང་དེ་དུས་འགྲོ་བ་འདུལ་དཀའ་བས༔
ཞལ་གདམས་མན་ངག་བརྒྱ་རྩ་ཆེ་བ་ཡང་༔
བསགས་པ་ཆུང་ངུའི་སྤྱོད་ཡུལ་མ་གྱུར་པས༔
དོན་གཉེར་མི་བྱེད་ཕན་ཚུན་འཆལ་གཏམ་སྨྲ༔
དེ་ཚེ་ཁྱོད་ནི་ངང་ཐུང་སྐྱོ་ཤས་སྐྱེསཿ
རང་ལ་བསྐུལ་ནས་གཅིག་ཏུ་དབེན་པར་སེམསཿ༔
ཡང་ན་གཞན་དུ་སྐྱེ་བར་འཕོ་ཉེན་ཆེ༔
བློ་ཡི་ཡུལ་དུ་ཟབ་གཏེར་ཐེམས་སུ་ཉེ༔
དེ་ལྟར་ངེས་སོ་སྐལ་ལྡན་བུ་ཡིས་སོམས༔
རྡོ་རྗེ་གཤོག་རྒོད་ཤ་ཟ་ལས་བྱེད་ཚོགས༔
དུས་བབས་ལས་འཕྲོ་ཅན་ལ་དངོས་སུ་སྤྲོདཿ༔
ས་མ་ཡཿ རྒྱ་རྒྱ་རྒྱ༔ ཟབ་རྒྱ༔ གཏེར་རྒྱ༔ སྦས་རྒྱ༔ གསང་རྒྱ༔
དམ་རྒྱ༔ ཁ་ཐམཿ༔ མནྟྲ་གུ་ཧྱ༔
23

ཁྲིད་ཡིག་གི་སྐོར།

ཟབ་གཏེར་འདིའི་སྐོར་ཁ་བྱང་དང་བཅས་པ་མེ་མོ་ལུག་གི་ལོར་སྤྲེལ་གྱི་ཟླ་
བའི་ཚེས་བཅུ་ལ༔ བྲག་རི་རིན་ཆེན་སྤུང་པ་ནས་གདན་དྲངས་ཤིང་༔ དེའི་མོད་ལ་
རྗེ་བཙུན་རཏྣའི་ཞབས་དྲུང་དང་བཅས་ཏེ༔ འཛམ་བུ་ཤིང་ཤུན་གྱི་ཤུན་པ་ལས་ཨོ་
རྒྱན་རིན་པོ་ཆེས་ཕྱག་བྲིས་ལས་ཇི་ལྟར་འབྱུང་བ་བཞིན་ཤོག་དྲིལ་ངོས་ལ་དག་པར་
ཕབ་སྟེ་དེ་ཉིད་སླར་རང་གནས་བཞུགས་པའོ༔ མདྒ་ལཾ༔
24